CFR Cluj a învins-o cu 5-1 pe Farul Constanța, sâmbătă, în Gruia, și a terminat play-off-ul Superligii pe poziția a 2-a, loc care îi asigură prezența în preliminariile Conference League, scrie B1Tv.
Pentru echipa lui Dan Petrescu au marcat Deac (penalty, 8`), Tachtsidis (16`), Muhar (38`), Birligea (38`) și Otele (87`).
Unicul gol al formației lui Gică Hagi a fost înscris de Cristi Ganea (66`).
Universitatea Craiova a reușit să o învingă pe Sepsi Sfântu Gheorghe cu 3-2, sâmbătă seară, pe Stadionul „Ion Oblemenco”, cu toate că scorul a fost deschis de covăsneni.
Pentru gazde au punctat Bana (46`), Koljic (52`) și Andrei Ivan (79`), în timp ce golurile oaspeților au fost înscrise de Ștefănescu (21`) și Debeljuh (66`).
Craiova termină sezonul pe locul 3 și va trebui să joace un baraj pentru a merge în preliminariile Conference. În acest baraj o va înfrunta pe câștigătoarea duelului dintre Oțelul Galați și U Cluj, echipe din play-out.
Sepsi s-a clasat pe poziția a 5-a a play-off-ului.